Kim Yong-hyun

Kim Yong-hyun (; naskiĝis la 25-an de junio 1959, Masan (d:Q495387), Sud-Koreio) estas sudkorea politikisto kaj generalo, eksa Ministro pri Nacia Defendo de la Respubliko Koreio en la kabineto Jun Sok-jol de la 6-a de septembro ĝis la 5-a de decembro 2024, demisiante pro sia implikiĝo en la militjuro de Sud-Koreio de 2024.

 Kariero 
Kiel militisto, li plenumis gravajn postenojn kiel Komandanto de Ĉefurba Defendo kaj Ĉefo de Operacioj de la Komuna Stabestro de Sud-Koreio. En 2017, li emeritiĝis de militservo kiel tristela generalo.  Li servis kiel Ĉefo de la Prezidenta Sekureca Servo ekde la komenco de la administrado de prezidanto Yoon Suk-yeol la 11-an de majo 2022. Li restis en la posteno ĝis la 6-a de septembro 2024, kiam li estis nomumita Ministro de Nacia Defendo.

 Militjuro de 2024 
Ĉefa artikolo: La militjuro de Sud-Koreio de 2024

En la nokto de la 3-a de decembro 2024, prezidanto Yoon Suk-yeol anoncis la efektivigon de militjuro, citante "kontraŭŝtatajn fortojn" kaj la nordkorean minacon kiel la ĉefajn kialojn por ĝia efektivigo. Kelkajn minutojn poste, soldatoj kaj policanoj estis deplojitaj al la konstruaĵo de la Sudkorea Nacia Asembleo kun ordonoj okupi la asembleon kaj malhelpi leĝdonantojn eniri. Protestantoj kontraŭaj al la efektivigo de militjuro, kiuj kolektiĝis ekster la asembleo, koliziis kun la polico kaj militistaro, dum leĝdonantoj kunvenis ene de la asembleo por inversigi la efektivigon de militjuro.  Post la voĉdono de la asembleo kontraŭ militjuro, prezidanto Yoon konsentis ĉesigi ĝin.

Rezulte, la 5-an de decembro 2024, li anoncis sian eksiĝon kiel Ministro pri Defendo kaj pardonpetis al la publiko.  Vicministro pri Defendo Kim Seon-ho deklaris en parlamenta kunsido, ke Ministro Kim Yong-hyun estis tiu, kiu sugestis al Prezidanto Yoon, ke militjuro estu efektivigita kaj estis tiu, kiu donis la ordonon al la polico kaj militistaro okupi la asembleon.

Kim estis arestita dimanĉe, la 8-an de decembro 2024, akuzita pri ribelo kaj misuzo de potenco, kaj estis prenita al arestcentro en Seulo. En la vespero de mardo, la 10-a de decembro, antaŭ ol tribunalo povis aprobi arestordonon kontraŭ li, Kim provis sinmortigi uzante la vestaĵojn donitajn al li ĉe la arestcentro. La sekvan tagon, la Justicministerio konfirmis, ke lia vivo jam ne estas en danĝero..

 Referencoj 

 Eksteraj ligiloj 

Kategorio:Sudkoreaj militistoj
Kategorio:Sudkoreaj politikistoj
Kategorio:Sudkoreaj ministroj
Kategorio:Sudkoreaj malliberuloj